Die Groot Plaasproe 2018 - Agri-Expo Livestock & Die Groot Plaasproe
Die Groot Plaasproe 2018
VIER DIE PLAASLEWE BY DIE GROOT PLAASPROE
Roosterkoek, boetiekbier, skaapstertjies, wyn, Wagyu-burgers en roomys . . . al hierdie lekkertes en méér wag van Donderdag 11 tot Saterdag 13 Oktober 2018 by die Groot Plaasproe op Sandringham buite Stellenbosch. Dié plaasfees was verlede jaar só gewild dat dit vanjaar ‘n volle drie dae duur.
‘n Kaartjie na die fees met meer as 150 stalletjies bied ‘n proe-ervaring van álles wat die plaaslewe bied. Nie net is daar plaaskos te kies en te keur nie; feesgangers kan ook meer as 300 plaasdiere van nader leer ken én boonop pryse wen met hul braai- en dansvernuf.
Van bok tot bier én Pinotage!
Avontuurlustige smulpape word uitgedaag vir ‘n “Bok&Bier”. Dit behels die pas-en-proe van boerbokvleis, wat eksklusief by die fees beskikbaar is, saam met boetiekbier soos ‘n kersiegeur-Sarie Marais. Op Internasionale Pinotage-dag, Saterdag 13 Oktober, kan feesgangers ‘n verskeidenheid wyne van dié kultivar saam met biltong geniet tydens ‘n proe deur die Pinotage-vereniging. Potjiekos, bokmelkkaas, stokbrood, jenewer en bokkoms is net ‘n paar van die lekkernye wat te proe en te koop sal wees.
Wen met jou braaibroodjie
Die Groot Plaasproe is op soek na die beste braaibroodjie- en steakbraaiers in die Kaap. Bobaas-braaiers kan inskryf vir enige of al drie kategoriëe van die braaikompetisie op Saterdag 13 Oktober, naamlik tradisionele of gourmet-braaibroodjies (van 12:00 tot 13:00) of steakbraai (van 14:00 tot 15:00). Deelnemers moet hul eie bestanddele en roosters saambring terwyl braaidromme, hout en vuuraanstekers voorsien word. Voorafinskrywing by www.diegrootplaasproe.co.za gee deelnemers boonop gratis toegang tot die fees. SPAR-geskenkbewyse ter waarde van R6 500 is op die spel. Die beoordelaars is bekende kospersoonlikhede en -bloggers en lede van die Die Braai Crew.
Vermaak met die Broers en wêreldkampioen-lyndansers
Op Saterdag 13 Oktober kan groot en klein hul slag wys met boeresport, ‘n roomyseet-kompetisie, asook op die dansvloer. Die vermaakprogram skop om 10:00 af met 250 lyndansers, waaronder twee wêreldkampioene, wat feesgangers sal vermaak én touwys maak om saam te dans, met musiek deur die Wildberries. Daarna volg ‘n sokkiekompetisie en optredes deur Wynand en Chereé en die gewilde Broers.
Meer as 300 plaasdiere
Kinders kan verskeie plaasdiere ontmoet – van reuse-Percherons tót miniatuurperdjies. Die jongklomp kan ook op ponies ry, ‘n melkbok rondlei en selfies saam met diere neem. Die Groot Plaasproe is opvoedkundig én prettig: Ontdek die verskil tussen alpakkas en lamas, sien hoe skaaphonde met skape werk, en probeer om 50 verskillende soorte hoenders uitmekaar te ken. Vind uit waar die melk in die bottel vandaan kom, leer hoe skape geskeer word en kyk hoe wol gespin word. Kinders kan ook hul konyne inskryf vir ‘n troetelkonynskou wat op Saterdag 13 Oktober om 10:30 deur die Kaapse Konynklub aangebied word.
Datum, tyd en kaartjies
Die fees vind daagliks van 08:00 tot 18:00 plaas. Kaartjies is by Computicket en die hek beskikbaar teen R100 vir volwassenes en R30 vir skoliere (gratis op Donderdag en Vrydag). Toegang vir kinders onder ses jaar is gratis. Pensioenarisse betaal op Donderdag en Vrydag slegs R50. Kaartjies sluit toegang in tot Agri-Expo Livestock, ‘n wêreldklas-landboutentoonstelling, met die kroning van die FNB-Suiwelkoningin en die BKB-Rooivleiskoning/in op Saterdag 13 Oktober as hoogtepunt. Vir meer inligting, besoek volg die Groot Plaasproe op Facebook, Twitter of Instagram, of kontak Agri-Expo by 021 975 4440 of admin@agriexpo.co.za. Kliek hier om kaartjies te koop!
Adventurous food lovers are challenged to try out “Bok&Bier”. This involves pairing boergoat meat, available exclusively at the festival, with craft beer such as a cherry flavoured Sarie Marais. In celebration of International Pinotage Day, on Saturday 13 October, festival goers can enjoy a pairing of a variety of Pinotage wines with biltong, hosted by the Pinotage Association. Potjiekos, goat’s milk cheese, stokbrood, gin and bokkoms are just a few of the other delicacies on offer.
In the Animal Lane, children can meet all kinds of farm animals – from giant Percheron to miniature horses. Kids can ride on ponies, lead a milk goat and take selfies with their favourite animals. The “Groot Plaasproe” is educational as well as fun: Discover the difference between alpacas and lamas, see how sheepdogs work with sheep, and try to distinguish between 50 different breeds of chickens. Find out where the milk in the bottle comes from, see sheep shearers in action and learn how different animals’ wool is spun. Children can also enter their rabbits for a pet rabbit show held by the Cape Rabbit Club on Saturday 13 October at 10:30.
The festival takes place daily from 08:00 to 18:00. Tickets are available from Computicket and the gate at R100 for adults, and R30 for scholars (free on Thursday and Friday). Entrance is free for children under six years. Pensioners pay only R50 on Thursday and Friday. Tickets include access to Agri-Expo Livestock, a world-class agricultural showcase, with the crowning of the FNB Dairy Queen and BKB Red Meat King or Queen on Saturday 13 October as its highlight. Follow the “Groot Plaasproe” on Facebook, Instagram or Twitter, or contact Agri-Expo on 021 975 4440 or admin@agriexpo.co.za. Click here to buy tickets.